Serbian

Српски

Упутство за ученике који полажу писмене VCE испите у 2021. години

Ове информације треба да прочитате заједно са обавештењима у вези писмених VCE испита у [2021 VCE Exams Navigator](https://www.vcaa.vic.edu.au/studentguides/ExamsNavigator/Pages/index.aspx). Молимо вас посветите посебну пажњу на поглавља у вези [Одобрених материјала и опреме за екстерно VCE оцењивање](https://www.vcaa.vic.edu.au/assessment/vce-assessment/materials/Pages/index.aspx), [VCAA правила](https://vcaa.vic.edu.au/assessment/vce-assessment/Pages/ExaminationRules.aspx), [распореда](https://vcaa.vic.edu.au/administration/Key-dates/Pages/VCE-exam-timetable.aspx) VCE испита у 2021. и [специјалних околности (Special Provision](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx))

*Иако су ове информације намењене ученицима, оне се такође дају да би се обезбедило да породице/неговатељи буду свесни процедура које ће се примењивати да би се обезбедило да се испити одвијају у средини безбедној у вези COVID-а (COVIDSafe).*

Писмени VCE испити играју важну улогу у одређивању коначних резултата за VCE, али ако због COVID-а 19 нисте у стању да полажете неки од писмених VCE испита, моћи ћете да поднесете захтев за изведен испитни резултат (Derived Examination Score - DES).

DES се обрачунава на основу ваших приспособљених (moderated) оцењивања у школи, свих других екстерних оцена из предмета, резултата вашег теста општих остварења (General Achievement Test - GAT) и низа допунских података које даје ваша школа.

VCAA је увео ове процесе да би обезбедио да добијете праведне и веродостојне резултате.

Треба да проверите да вам је ваша школа дала:

* примерак вашег личног **распореда ученичких испита/оцењивања** (Student Examination/ Assessment Timetable)у којем су наведени датуми, времена и локације сваког од ваших испита, као и крајњи рокови за подношење захтева за DES пре сваког испита; и где је то потребно
* примерак вашег листа са **упутством о специјалним испитним аранжманима** (Special Examination Arrangements Advice slip) за сваки испит за који је VCAA одобрио специјалне испитне аранжмане.

**Које мере ће се примењивати да би писмени VCE испити били COVIDSafe?**

Писмени VCE испити ће се обављати у вашој школи или у другим просторијама према упутствима које ћете добити од ваше образовне установе. Све школе у Викторији и друге више средњошколске установе треба да имају припремљен COVIDSafe план.

Биће примењен низ мера безбедности које је одобрило Министарство здравља (Department of Health) да би се осигурало да је средина у којој се одржавају испити COVIDSafe ради добробити свих ученика, надзорника и школског особља. Те мере безбедности укључују:

* процес регистрације на доласку;
* уређивање просторије на начин који обезбеђује примену услова за физичко растојање, одржавајући услов густине од једног ученика на 4 квадратна метра; и
* дезинфекцију столова и столица пре и после сваког испита, као и других површина које се често додирују у току дана.

**Шта треба да чиним да би била/био COVIDSafe?**

**Ви морате да**:

* Носите маску за лице која вам покрива нос и уста, сагласно садашњим упутствима за викторијске школе, ако нисте изузети од те обавезе због инвалидитета или медицинског стања. Маску морате да носите увек, укључујући када долазите, у току испита и када одлазите.
* Одржавате редовну хигијену руку, укључујући при уласку и изласку из објекта; и
* Одржавате физичко растојање, увек држећи се најмање 1,5 метар подаље од других људи.

**Шта да радим ако имам инвалидитет, болест или друге околности које ме чине рањивом/рањивим на COVID-19?**

Ако имате инвалидитет, болест или друге околности због којих је вероватније да ћете бити много болесни од COVID-а 19, треба да разговарате са вашом школом о специјалним испитним аранжманима (Special Examination Arrangements). То може да значи да вам буде дозвољено да полажете писмени испит или испите изолирани у школским просторијама, уз одговарајућу здравствену и безбедносну контролу.

**Шта да радим ако сам болесна/болестан током недеље у којој се одржава испит или на сам дан испита?**

Ви **не смете да дођете** на испит ако се не осећате добро или имате било који симптом COVID-а 19, без обзира колико благ, укључујући:

* губљење или промену осећаја за мирис или укус;
* повишену температуру, дрхтавицу или презнојавање;
* кашањ, болове у грлу или нос који цури;
* отежано дисање; и
* у извесним околностима као симптоми се такође могу сматрати главобоља, болови у мишићима, мучнина, повраћање и пролив.

Ако имате неки од тих симптома, јавите се за савет вашој школи. Тестирајте се на COVID-19 што је пре могуће и останите кући док чекате резултат. Обавестите особље центра за тестирање да сте VCE ученик, јер је VCE ученицима дато преимућство при обради тестова, да би се омогућило најбрже могуће добијање резултата.

Морате да останете кући док чекате резултат теста у случају **симптоматског** COVID-а 19.

Ако се било који симптом COVID-а 19 појави на доласку или вам позли за време испита, од вас ће тражити да чекате у одвојеној просторији и биће позван ваш родитељ или неговатељ да вас узме.

**Ако вам није добро због симптома COVID-а 19 на дан испита, не смете да дођете на испит.**

Треба да се тестирате и останете кући док не добијете резултат. Ако не можете да дођете на испит, имаћете право да поднесете захтев за DES.

Присуством на писменом VCE испиту ви потврђујете да немате COVID-19 и да немате симптоме који указују на COVID-19.

**Под којим другим околностима не треба да дођем на испит?**

Поред ситуације када се не осећате добро на дан испита, **не смете да присуствујете** писменом испиту ако сте имали позитиван тест на COVID-19 или ако чекате резултате теста у случају **симптоматског** COVID-а 19. У тим околностима ви ћете имати право да поднесете захтев за DES.

**Шта ако сам идентификован као примарни близак контакт (Primary Close Contact - PCC)?**

Министарство здравља (Department of Health) је потврдило да ће ученици идентификовани као примарни близак контакт (Primary Close Contact) моћи да полажу писмене испите у посебној просторији у њиховој школи.

Ако сте идентификовани као примарни близак контакт (Primary Close Contact), требаће да поступате према упутствима Министарства здравља (Department of Health), а ваша школа ће ступити у контакт са вама да би обезбедила да разумете аранжмане по којима треба да поступате, укључујући:

* карантин и услове за тестирање на COVID-19 ако сте целосно вакцинирани или нисте целосно вакцинирани; и
* путовање и здравствене и безбедносне услови свакога дана када имате писмене испите.

**Које доказе треба да поднесем да би поднела/поднео захтев за DES због COVID-а 19?**

Ви ћете имати право да поднесете захтев за DES ако сте били спречени да полажете испит или ако је COVID-19 у значајној мери утицао на ваше резултате.

Докази укључују:

* писмо/извештај школе; и
* доказ о тестирању на COVID-19 – као што је медицинска потврда независног здравственог професионалца који је препоручио тестирање.

**Затварање школе због COVID-а 19**

Ако је ваша школа привремено затворена због COVID-а 19 и, као последица тога, један или више испита не могу да се обаве, ваша школа ће сарађивати са VCAA да би обезбедила да нисте доведени у неповољну ситуацију. Ако се то деси, не треба да подносите захтев за DES.

**Какву ћу подршку имати у погледу менталног здравља и добростања?**

Ви и ваша породица можете да осећате општи стрес и узнемиреност у току периода екстерног VCE оцењивања. Неке од вас ће то мотивисати, али ће другима можда требати допунска поддршка породице, пријатеља, наставника у ког имају поверење или професионалне медицинске особе или професионалца за ментално здравље.

Ако сте раније радили са медицинском особом или са професионалцем за ментално здравље, можда је сада време за „проверу“ да би се освежиле стратегије за активно ангажовање у вези нечега што можда забрињава вас, вашу породицу, пријатеље или школу.

Постоји низ облика подршке која вам је на располагању, као што су:

* [Комплет за ментално здравље (education.vic.gov.au)](https://www.education.vic.gov.au/school/teachers/health/mentalhealth/Pages/mentalhealthtoolkit.aspx)

<https://www.education.vic.gov.au/Documents/school/teachers/health/mentalhealth/quick-guide-to-student-mental-health-and-wellbeing-resources.pdf>

**Шта друго могу да учиним у вези сигурности пре испита?**

Сви становници Викторије стари 12 година и старији сада [имају право да се вакцинишу против COVID-а19](https://www.coronavirus.vic.gov.au/vaccine). Вакцинација је најбољи начин да заштитите себе, вашу породицу и нашу школску заједницу од даљих налета и ширења COVID-а 19.

Вакцинација није обавезна за испите, али се силно препоручује осим у случају да ваш медицински професионалац има другачије мишљење. Молимо вас разговарајте са вашим доктором ако имате питања о вакцинацији или о вашим личним здравственим околностима.

Сви ученици се подстичу да закажу примање прве дозе пре испита. Препоручује се да не примате прву дозу вакцине на дан испита или дан раније, да бисте избегли да у току испита осетите уобичајене, али благе пратеће ефекте (side effects) као што су исцрпљеност, главобоља, болови у мишићима, повишена температура и грозница, и/или болови у зглобовима.

За више информације посетите веб-страницу Министарства здравља: [Информације о вакцинацији деце и тинејџера | Coronavirus Victoria](https://www.coronavirus.vic.gov.au/vaccination-information-children-and-teenagers). То укључује преведене информације: [Преведене информације о вакцинама против COVID-а19 | Coronavirus Victoria](https://www.coronavirus.vic.gov.au/translated-information-about-covid-19-vaccines).

Подстичемо вас да будете COVID-Safe што је више могуће у дане и недеље уочи ваших писмених испита, да бисте избегли да будете изложени COVID-у 19. То укључује избегавање врло прометних јавних простора, места са много људи и јавног превоза, ако је могуће.

**Који материјали су доступни родитељима/неговатељима?**

Понекад родитељима може бити тешко да знају како да најбоље помогну својој деци. Материјали за родитеље и неговатеље укључују:

* [Савети за родитеље како да подрже здравље и добростање њиховог детета.](https://www.education.vic.gov.au/parents/family-health/Pages/your-childs-wellbeing.aspx%22%20%5Cl%20%22%3A~%3Atext%3DMaintain%20good%20relationships%201%20Share%20family%20memories%20and%2Cyour%20child%20stay%20connected%20to%20friends%20is%20important.)
* [Серија подкаста Узгој ученика](https://raisingchildren.net.au/guides/podcasts-and-webinars/podcasts).

**Где могу да нађем више информација?**

За више здравствених савета можете да ступите у контакт са 24-часовном дежурном линијом за COVID-19 на 1800 675 398, са вашим породичним лекаром (GP) или да посетите веб-страницу Министарства здравља (Department of Health): <https://www.dhhs.vic.gov.au/victorian-public-coronavirus-disease-covid-19#what-are-the-symptoms-of-coronavirus-covid-19>.